Chindwin har utspring i Hukawngdalen, hvor elvene Tanai, Tabye, Tawan og Taron løper sammen. Elva renner i en hovedsakelig sørvestlig retning til byen Mingin, hvor den snur mot sørøst og renner ut på Burmas brede sentrale sletteland. Byen Monywa ligger på elvas venstre bredd. Den munner ut i Irrawaddy gjennom flere løp, de fjerneste opp til 35 kilometer fra hverandre, som danner en rekke av lave, delvis befolkede øyer.